Rein Pakk

Rein Pakk (sündinud 31. mail 1968 Tartus) on eesti lavastaja, kirjanik, karikaturist ja ettevõtja.Rein Pakk Vanemuise Teatri kodulehel

Haridus
Pakk on lõpetanud 1986. aastal Tartu 2. Keskkooli.Tiiu Laks "Rein Pakk: olen Jumala trumm, aga sina oled ka" EPL, 28. august 2010 Ta on õppinud aastatel 1986–1987 Tallinna Riikliku Konservatooriumi lavakunstikateedris, 1991–1992 Eesti Humanitaarinstituudis ning 1992–1996 Tallinna Pedagoogikaülikooli filmi- ja video kateedris filmirežiid (bakalaureusekraad filmikunstis).

Töökäik
Rein Pakk on olnud Sinebrychoff Eesti ASi turundusjuht. 1997–1998 oli ta üks kahest reklaamiagentuuri Sacco & Vanzetti loojast ja käivitajast ning agentuuri tegevjuht. Ta on pannud aluse mitmele toitlustusasutusele, olles 1998. aastal üks kolmest Tallinna restorani Elevant loojast ja käivitajast, restorani turundusjuht ja sisekujunduse kaasautor, 1999. aastal NoKu Klubi üks viiest loojast ja käivitajast Tallinnas, söögikoha sisekujunduse kaasautor, 2004. aastal Tartu restoran-klubi Maailm looja, käivitaja ja sisekujunduse kaasautor ning üks neljast Tartu ööklubi "Kellele ei meeldiks Johnny Depp?" loojast ja käivitajast, sisekujunduse kaasautorNils Niitra "Rein Pakk tegi Tartu suuremaks kui Maailma" Postimees, 02.07.2004. Samuti osales ta Tallinna kohviku Maiasmokk töös.Priit Pullerits "Rein Pakk püüab hirmudest üle saada" Postimees, 29.05.2011 Pakk on Tartu Lõunakeskuse turunduskonsultant ja reklaamilooja.

Aastatel 2001–2004 oli Pakk Eesti Kunstiakadeemia vabade kunstide õppetooli kinoajaloo ja režissuuri lektor ning Tartu Kõrgema Kunstikooli fotoosakonna kinoajaloo ja režissuuri lektor.

Loominguline tegevus
Pakk on kirjutanud kultuuri-, ühiskonna- ja kunstiteemalisi artikleid, esseid ja kriitikat. Rainer Sarnetiga on ta loonud 1993–1995 üle 900 karikatuuri, mida avaldati ajalehtedes Hommikuleht ja Nelli Teataja, alates 2005. aastast joonistanud üle 70 karikatuuri ajakirjale Diplomaatia. Tema lühijutte on ilmunud kogumikes "Salasahver" (2002), "Köögi kiusatused" (2005) ja "Vanaemade lood" (2007) ning ta on kirjutanud ja toimetanud aforismiraamatud "Musi naudingupäevik 2006" (2005), "Musi naudingupäevik 2008" (2007) ja "Map kalender 2008" (2007), "Supelsaksad" (2010) koostöös Ruth Huimerinnaga.

Aastatel 1996–1999 osales Pakk fotograafide Peeter Lauritsa ja Herkki Merilaga fotolavastustes nii modelli kui ka lavastajana. Ta on teinud lavastuse ja liikumisseadeid paljudel moeetendustel, sealhulgas Eesti Kunstiakadeemia konkursi ERKI Moeshow moeetendustel 1997. ja 1998. aastal.

Ta on töötanud mitmes Eesti teatris (Von Krahli teater, Emajõe Suveteater, Monoteater) ja osalenud teatriprojektides. Alates 2011. aasta septembrist on ta Vanemuise Teatri lavastaja ja draamanäitleja."Rein Pakk liitub Vanemuise draamatrupiga" Õhtuleht, 12. veebruar 2011 Aastatel 2011–2012 oli ta Eesti Televisiooni kultuurisaate "Jüri Üdi klubi" saatejuht kõrvuti Karl Martin Sinijärvega.""Jüri Üdi klubi" uus püsikunde on Rein Pakk" Õhtuleht, 18. veebruar 2011

Teatrirolle
 “Faust” – Taavi Eelmaa lavastus Von Krahli teatris, peaosatäitja (2006)
 “Produkt” – Ain Mäeotsa lavastus Athena Keskuses, peaosatäitja (2007)
 Johann Voldemar Jannsen – Loone Ots "Koidula veri" Vanemuises (2008)
 Kurat ja Tõivet – Rein Pakk "Don Juan" Vanemuises (2009)
 “Kolm põrsakest ja hea hunt” – Ain Mäeotsa lavastus Emajõe Suveteatris, NafNaf (2009)
 “Põrgupõhja uus vanapagan” – Andres Dvinjaninovi lavastus Emajõe Suveteatris, kõrvalosatäitja (2010)
 "Rein Pakk otsib naist" – peaosatäitja, Tartu Uus Teater (2010)
 Kohvikupidaja Löwi – Ole Lund Kirkegaard "Ninasarvik Otto" Vanemuises (2010)
 Helmuth Rode – Ronald Harwood "Kontsert diktaatorile" Vanemuises (2011)

Lavastusi
 "Don Juan" – lavastaja koos Ain Mäeotsaga Vanemuises (2009)
 Mika Myllyaho – "Kaos" Vanemuises (2010)
 "Jan Uuspõld: Minu elu meedias" – autor ja lavastaja, Monoteater (2011)
 "Vanamehe muušikal" – kaasstsenarist (2024)

Filmid ja telesarjad
 "Naerata ometi" – kõrvalosatäitja (Tallinnfilm, 1986)
 "Misjonär" – lühimängufilm, stsenarist ja lavastaja (1993)
 "Doomino" – lühimängufilm, kaasstsenarist ja lavastaja (1994)
 "53 minutit Akvaariumis" – muusikaline dokumentaalfilm, lavastus, režii (1995)
 "Autompsyko Supervegos" – videoinstallatsioon, grupitöö (1995)
 "Lotmani maailm" – 55-minutine dokumentaalfilm semiootik Juri Lotmani elust ja tööst, stsenarist (2006)
 "Sügisball" – kõrvalosatäitja, lavastaja Veiko Õunpuu (2007)
 "Eesti inimesed" – dokumentaalsari, sotsioloogiline läbilõige ühiskonnast rohkem kui 70 inimese videoportree ja intervjuu kaudu. Idee ja teostus (Eesti Televisioon, 1998)
 "Pult" – analüüsiv telesaatesari massikultuurist, 21 saadet, iga saade 30 minutit, kaasautor ja saatejuht (Eesti Televisioon, 2003)
 "Jüri Üdi klubi" – kultuurisaade, saatejuht (ETV, 2011)
 "Alpimaja" – näitleja Mihkel Kulli osas (ETV eetris 2012)
 "EnsV" – režissöör ja näitleja Rein Karnatsi osas (ETV, 2019)
 "Pitka legend" – dokumentaalfilm, stsenarist (2023)

 Raamatud 
 Linnar Priimägi – karikatuurikogumik – "Savisaare mütoloogia & mütoloogiline Savisaar", karikatuurid joonistanud Hugo Hiibus, Aimar Juuse, Jüri Kerem, Rein Lauks, Hillar Mets, Urmas Nemvalts, Rein Pakk, Andrus Peegel, Alfred Saldre, Rainer Sarnet, Marek Strandberg, Indrek Tegelmann. Kujundus Artur Borissenko, Andrus Peegel. (Eesti Keskerakond, 1999)
 Rein Pakk – "Kalendermärkmik puhkepäevaraamat 2014" (Rannarahva Muuseum, 2013)
 Rein Pakk, Rainer Sarnet – "Paku ja Sarneti koomiksid" (OÜ Supilinna Ekspress, 2018), ISBN 9789949888610

Isiklikku
Tema vanem vend on Heiti Pakk. Rein Pakul on kaks poega ja tütar. Tema onud olid näitlejad Rein Aren ja Väino Aren.

Viited

Välislingid
 Rein Pakk Vanemuise teatri kodulehel
 Tiiu Laks "Rein Pakk: olen Jumala trumm, aga sina oled ka" EPL, 28. august 2010
 Nils Niitra "Rein Pakk tegi Tartu suuremaks kui Maailma" Postimees, 2. juuli 2004
 Priit Pullerits "Rein Pakk püüab hirmudest üle saada" Postimees, 29. mai 2011
 Sulev Oll "Rein Pakk rooskab uues lavatükis Jan Uuspõlluga ajakirjandust" Maaleht, 21. oktoober 2011
 Rein Pakk "Mõõdukas kahtlus tuleb eestlastele kasuks" ERR, 1. september 2011
 Tambet Kaugema "Pealelend: Rein Pakk, "Kaose" lavastaja" Sirp, 3. september 2010
 Tartu Uue Teatri lavastus "Rein Pakk otsib naist" ETV kultuurisaates "OP" Youtube

Kategooria:Eesti karikaturistid
Kategooria:Eesti kirjanikud
Kategooria:Eesti lavastajad
Kategooria:Eesti näitekirjanikud
Kategooria:Eesti näitlejad
Kategooria:Eesti saatejuhid
Kategooria:Tallinna Ülikooli vilistlased
Kategooria:Sündinud 1968